b'\n_START_ARTICLE_\nUrve Ratas\n_START_PARAGRAPH_\nUrve Ratas (aastani 1974 Sepp, s\xc3\xbcndinud 30. mail 1940 Tallinnas) on eesti geograaf.\n_START_SECTION_\nElulugu\n_START_PARAGRAPH_\nUrve Ratas l\xc3\xb5petas 1958. aastal Tallinna 10. Keskkooli, 1963. aastal Tartu \xc3\x9clikooli ja 1968. aastal Teaduste Akadeemia Tallinna Botaanikaaias aspirantuuri, geograafiakandidaat (1974, T\xc3\x9c), v\xc3\xa4itekiri "Hiiumaa maastike iseloomustus ja genees". Oli aastail 1965\xe2\x80\x931993 Tallinna Botaanikaaias mitmesugustel ametikohtadel (nooremteadur, vanemteadur ja aastail 1973\xe2\x80\x931992 maastikulabori juhataja). Alates 1993. aastast on ta TP\xc3\x9c \xc3\x96koloogia Instituudi vanemteadur ja TP\xc3\x9c geo\xc3\xb6koloogia \xc3\xb5ppetooli dotsent.\n_START_SECTION_\nIsiklikku\n_START_PARAGRAPH_\nUrve Ratas on teenistuja t\xc3\xbctar. Ta abikaasa on Rein Ratas ja poeg J\xc3\xbcri Ratas.\n_START_SECTION_\nTeadust\xc3\xb6\xc3\xb6\n_START_PARAGRAPH_\nUurimisvaldkond: maastikuteadus, probleemiks Eesti saarte maastike struktuuri d\xc3\xbcnaamika ja genees, samuti soolakuliste rannamuldade uurimine. Osalenud Tallinna parkide jt loodusalade uurimises. Autasustatud Baeri m\xc3\xa4lestusmedaliga (1992).'